C 484/30
RO
Jurnalul Oficial al Uniunii Europene
20.12.2022
O nouă față națională a monedelor euro destinate circulației (2022/C 484/12)
Fața națională a noii monede comemorative de 2 euro destinate circulației și emise de Portugalia Monedele euro destinate circulației au curs legal în toată zona euro.
În vederea informării publicului și a tuturor părților care manipulează monedele, Comisia publică o descriere a modelelor tuturor noilor monede (1).
În conformitate cu concluziile Consiliului din 10 februarie 2009 (2), statele membre din zona euro și țările care au încheiat cu Uniunea Europeană un acord monetar privind emiterea de monede euro pot emite monede euro comemorative destinate circulației, cu anumite condiții, printre care aceea de a nu folosi decât valoarea de 2 euro.
Aceste monede au aceleași caracteristici tehnice ca celelalte monede de 2 euro, însă fața lor națională prezintă un model comemorativ cu o puternică semnificație la nivel național sau european.
Țara emitentă: Portugalia Obiectul comemorării: Cea de a 100-a aniversare a traversării Oceanului Atlantic de Sud pe calea aerului, realizată în 1922 de Gago Coutinho și Sacadura Cabral Descrierea modelului: Această traversare a fost realizată numai prin utilizarea unor mijloace interne de navigație: un sextant modificat și un corector de curs.
Modelul include reprezentarea unuia dintre cele trei biplane Fairey III care au fost utilizate pentru efectuarea zborului între Lisabona și Rio de Janeiro.
Inscripția de pe margine conține textul „TRAVESSIA DO ATLÂNTICO SUL” (română– TRAVERSAREA ATLANTICULUI DE SUD).
Sub avion, inscripția „PORTUGALIA 1922-2022”.
Marca monetăriei va fi „CASA DA MOEDA”, numele portughez al monetăriei.
Inelul exterior al monedei conține cele 12 stele ale drapelului european.
Numărul estimat de monede care urmează să fie emise: 1 000 000 Data emisiunii: Martie 2022
(1) A se vedea JO C 373, 28.12.2001, p.
1, cu privire la fețele naționale ale tuturor monedelor emise în 2002.
(2) A se vedea concluziile Consiliului Afaceri Economice și Financiare din 10 februarie 2009 și Recomandarea Comisiei din 19 decembrie 2008 privind orientările comune pentru fețele naționale ale monedelor euro și emiterea de monede euro destinate circulației (JO L 9, 14.1.2009, p. 52).